[{"text_idx": "#000000", "text": "Gwaredu 145 anifail anwes ers y Nadolig - yn eu plith 92 ci"}, {"text_idx": "#000001", "text": "Disgrifiad o\u2019r llun, Mae dau gi pwg yn gwella wedi iddyn nhw gael eu taflu allan o ffenest car yn Wrecsam"}, {"text_idx": "#000002", "text": "Mae RSPCA Cymru yn gofyn i bobl sy'n cael trafferth ymdopi a\u0302'i hanifeiliaid i ofyn am gymorth wedi i 145 anifail anwes gael eu gadael ers Nadolig - yn eu plith 92 o gw\u0302n."}, {"text_idx": "#000003", "text": "Daw'r alwad wedi i ddau gi pwg gael eu taflu o ffenest car ar groesfan yn ardal Wrecsam."}, {"text_idx": "#000004", "text": "Dywed canolfannau achub bod mwy o anifeiliaid yn cael eu trosglwyddo iddyn nhw - a dyna'r peth mwyaf cyfrifol i'w wneud, medd RSPCA Cymru."}, {"text_idx": "#000006", "text": "Ond yn o\u0302l y Gymdeithas Er Atal Creulondeb i Anifeiliaid mae gadael anifeiliaid yn broblem drwy'r flwyddyn - ymhlith y rhesymau mae cael digon ar yr anifail wedi'r Nadolig a methu a\u0302 dod o hyd i ofal iddynt tra'n mynd ar wyliau yn ystod yr haf."}, {"text_idx": "#000007", "text": "Disgrifiad o\u2019r llun, Mae sglodyn i fod ar gw\u0302n sy'n golygu y dylai fod yn bosib dod o hyd i'r perchennog"}, {"text_idx": "#000008", "text": "Ar Chwefror 20, gwelodd aelod o'r cyhoedd ddau gi pwg yn cael eu taflu allan o gar coch wrth groesfan yn Wrecsam."}, {"text_idx": "#000009", "text": "Aed a\u0302'r ddau i ofal yr RSPCA ac roedd sglodyn un o'r cw\u0302n yn dweud bod ei berchennog yn byw yn Essex."}, {"text_idx": "#000010", "text": "Dywedodd yr arolygydd Rachael Davies: \"Byddai hyn yn brofiad ofnus a thrawmatig i'r ddau gi yma."}, {"text_idx": "#000011", "text": "\"Mae hyn yn ffordd ofnadwy i drin anifeiliaid.\""}, {"text_idx": "#000013", "text": "Mae nifer o resymau pam fod pobl yn dewis gadael eu hanifeiliaid yn o\u0302l Martyn Hubbard o RSPCA Cymru."}, {"text_idx": "#000014", "text": "Dywedodd: \"Yn drist mae rhai anifeiliaid yn cael eu gadael heb unrhyw ofal, mae eraill yn cael eu hysbysebu ar-lein naill ai am ddim neu am da\u0302l."}, {"text_idx": "#000015", "text": "\"Pan nad yw perchnogion yn gallu ymdopi, efallai oherwydd ymddygiad yr anifail neu'r costau, maent yn dewis i gael gwared ohono.\""}, {"text_idx": "#000016", "text": "Ym mis Ionawr, derbyniodd RSPCA Cymru y rhan fwyaf o alwadau (13) am adael cw\u0302n yng Nghaerdydd - roedd yna naw galwad yn Nhorfaen a'r un ym Mro Morgannwg."}, {"text_idx": "#000017", "text": "Mae pob awdurdod lleol yn darparu gwasanaeth warden cw\u0302n a'u cyfrifoldeb nhw yw delio a\u0302 chw\u0302n strae."}, {"text_idx": "#000018", "text": "Dywed RSPCA Cymru nad oes ganddynt yr adnoddau i godi pob ci iach ond maent yn annog unrhyw un sy'n gweld ci sa\u0302l neu gi wedi'i anafu i gysylltu a\u0302 nhw."}, {"text_idx": "#000019", "text": "Dywedodd llefarydd y dylai pob ci, yn o\u0302l gofynion y gyfraith, fod a\u0302 sglodyn micro, coler a manylion cyswllt y perchennog."}, {"text_idx": "#000021", "text": "Angen 'cofrestr i amddiffyn anifeiliaid'18 Ebrill 2017Yr RSPCA yn disgwyl 'miloedd' o alwadau26 Hydref 2016"}, {"text_idx": "#000022", "text": "Angen 'cofrestr i amddiffyn anifeiliaid'"}, {"text_idx": "#000024", "text": "Prif StraeonCynlluniau am dreth twristiaeth i Gymru gam yn nesPublished5 awr yn o\u0302lCam ymlaen i gynllun cludo dw\u0302r o Bowys i LoegrPublished30 munud yn o\u0302lRhybudd i beidio bwyta carw marw ar ochr y fforddPublished4 awr yn o\u0302l"}, {"text_idx": "#000027", "text": "Rhybudd i beidio bwyta carw marw ar ochr y ffordd"}, {"text_idx": "#000033", "text": "Gareth Ward: Yr angerdd a'r aberth tu o\u0302l fy nghoginio"}]